Predkladacia správa

Vláda SR dňa 18. júla 2001 prerokovala a schválila uznesením vlády SR č. 702/2001 materiál „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ“ a rozhodla o pridelení 833 nových pracovných miest na budovanie administratívnych kapacít a nových inštitúcií súvisiacich s implementáciou práva EÚ.

Uznesenie vlády SR č. 702/2001 z 18. júla 2001 ukladá ministrom a vedúcim ústredných orgánov štátnej správy predkladať podpredsedovi vlády SR pre európsku integráciu informáciu o napĺňaní pridelených pracovných miest z tabuľkovej časti materiálu „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ“. 

Jedná sa už o štvrtý monitor napĺňania administratívnych kapacít, pričom prvý hodnotil stav k 1. aprílu 2002 a bol súčasťou materiálu „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ na rok 2003“,  ktorý vláda SR prerokovala a schválila uznesením č. 947 z 21. augusta 2002. 

Druhý monitor hodnotil stav napĺňania administratívnych kapacít k 1. júlu 2002 a vláda SR ho 4. septembra 2002 prerokovala a schválila uznesením č. 984/2002. 

Tretí monitor hodnotil stav napĺňania administratívnych kapacít k 1. októbru 2002 a vláda SR ho 11. decembra 2002 prerokovala a schválila uznesením č. 1342/2002. 

Predkladaný monitor bol vypracovaný na základe podkladov z jednotlivých rezortov a mapuje stav k 1. januáru 2003.

Predkladaný materiál vzhľadom na svoj informatívny charakter nebol predmetom medzirezortného pripomienkového konania.